wickkiey/tamil-wikipedia-chunked huggingface dataset:
# பிரஜ்னா சௌதா

**பிரஜ்னா சௌதா** (Prajna Chowta) ஓர் இந்தியப் பாதுகாப்பு நிபுணரும், வனவிலங்கு ஆராய்ச்சியாளரும், எழுத்தாளரும் மற்றும் ஆசிய யானைகளைப் பற்றிய திரைப்படத் தயாரிப்பாளரும் ஆவார். 2000 ஆம் ஆண்டில் இந்தியாவின் பெங்களூரில் நிறுவப்பட்ட *ஆனே மனே* அறக்கட்டளையின் இணை நிறுவனர் மற்றும் நிர்வாக அறங்காவராகவும் இருக்கிறார்.
# பிரஜ்னா சௌதா

## ஆரம்பகால வாழ்க்கை

பிரஜ்னா சௌதா ஆப்பிரிக்க நாடான கானாவில் பிறந்தார். நைஜீரியாவிலும் பின்னர், இந்தியாவின் மும்பை மற்றும் பெங்களூரிலும் வாழ்ந்து வந்தார். இவர் கன்னட எழுத்தாளரும் தொழிலதிபருமான த. கி. சௌதாவின் மகளும் மற்றும் இசை இயக்குநர் சந்தீப் சௌதாவின் சகோதரியுமாவார்.
# பிரஜ்னா சௌதா

## கல்வியும் ஆராய்ச்சியும்

பிரஜ்னா சௌதா 1993 ஆம் ஆண்டு இலண்டன் பல்கலைக்கழகத்தின் கீழைநாடுகள் மற்றும் ஆப்பிரிக்க ஆய்வுகள் என்ற தலைப்பில் மானுடவியலில் முதுகலைப் பட்டம் பெற்றார். இவர் கடந்த இரண்டு தசாப்தங்களாக தெற்கு மற்றும் வடகிழக்கு இந்தியாவில் யானை முகாம்களிலும் யானைப்பாகன்களின் சமூகங்களிலும் செலவிட்டார். மேலும், ஆசியாவிலேயே அரிதான பெண் யானைப்பாகன்களில் இவரும் ஒருவர். 1995 முதல், பிரஜ்னா இந்திய-மியான்மர் எல்லையில் ஆசிய யானைகளின் இடம்பெயர்வு மீது கவனம் செலுத்தினார். இந்தியா மற்றும் மியான்மரிலுள்ள யானைப்பாகனகளின் சமூகங்கள், பாரம்பரிய நுட்பங்கள்; மற்றும் யானைகளை அவற்றின் இயற்கையான வாழ்விடங்களில் மேலாண்மை செய்தல் போன்றவற்றில் ஆராய்ச்சியில் ஈடுபட்டார். 2011 ஆம் ஆண்டு முதல், இந்தியா, பூடான், தாய்லாந்து ஆகிய நாடுகளில் தற்போது பயன்படுத்தப்பட்டுள்ள புவியிடங்காட்டி பட்டைகளைப் பயன்படுத்தி யானைகளுக்கான தொலை கண்காணிப்பு அமைப்பை உருவாக்கினார். பிரஜ்னா சௌதா சமீபத்தில் அந்தமான் யானைகளின் வரலாற்றை ஆராய்ந்து வருகிறார்.
# பிரஜ்னா சௌதா

## விருதுகள்

2016 ஆம் ஆண்டில், பிரான்சு நாட்டின் குடியரசுத் தலைவரால் செவாலியே விருது பெற்றவர்.
# பிரஜ்னா சௌதா

## வெளியீடுகள்

- Chowta P., Gautier P. (2000) Hathi, l'éléphant (French) Published by Les 400 Coups, Montreal, Canada
- Chowta P. (2010) Elephant Code Book, revised by S.S. Bist, R. Sukumar, B.C. Chittiappa, published by Asian Nature Conservation Foundation & Aane Mane Foundation, Bangalore, India
- Chowta P., Ledoux S. (2014) Enfant d'Eléphants (French), published by Elytis Editions, France.
- Chowta P. (2016) A Brief History of the Andaman Elephants, Aane Mane Foundation, India.
- Chowta P. (2022) Cultural Aberrations in the Management of Captive Elephants in The SOAS Elephant Reader, edited by Ed Emery, SOAS, London, UK. ISBN 978-0-906305-16-4
# திவ்ய பிரகாசு துபே

**திவ்ய பிரகாசு துபே** (Divya Prakash Dubey பிறப்பு 8 மே 1982) ஓர் இந்திய எழுத்தாளர் ஆவார் . இவர் ஐந்து நூல்களை எழுதியுள்ளார்: *டெர்ம்ஸ் அண்ட் கண்டிசன்ஸ் அப்ளை மற்றும்* *மசாலா சாய் மற்றும் முசாபிர் கபே , அக்டோபர் ஜங்சன் மற்றும் இப்னோபதுட்டி ஆகிய மூன்று சிறு புதினங்களை எழுதியுள்ளார். ஸ்டோரிபாஸி* என்ற புதிய கலையிலும் பணி செய்து வருகிறார்.
# திவ்ய பிரகாசு துபே

## ஆரம்ப கால வாழ்க்கை

திவ்ய பிரகாசு துபே கார்டோய், காசியாபாத், லக்னோ மற்றும் வாரணாசியில் வளர்ந்தார். ரூர்க்கியில் இருந்துகணினியியல் பொறியியல் பட்டம் பெற்ற பின்னர் *, புனேவின் சிம்பியோசிஸ் இன்ஸ்டிடியூட் ஆப் பிசினஸ் மேனேஜ்மென்டில்* மேலாண்மையில் முதுகலைப் பட்டம் பெற்றார்.பன்னாட்டுக் குழுமத்தில் இவருக்கு பணி கிடைத்தது. பின்னர், கதைகள் எழுதத் தொடங்கினார்.
# திவ்ய பிரகாசு துபே

## படைப்புகளின் பட்டியல்

=
# நேபாள-பிரித்தானிய உடன்படிக்கை, 1923

**நேபாள-பிரித்தானிய உடன்படிக்கை** (**Nepal–Britain Treaty**), 21 டிசம்பர் 1923 அன்று நேபாளத்தின் சிங்க அரண்மனையில் மேற்கொள்ளப்பட்டது. இந்த உடன்படிக்கை மூலம் நேபாளம் சுதந்திரமான இறையாண்மை மிக்க நாடு என்ற தகுதியை பிரித்தானியர்களால் வழங்கப்பட்டது. பின்னர் இந்திய விடுதலைக்குக்ப் பின்னர், 31 சூலை 1950 அன்று மேற்கொள்ளப்பட்ட 1950 இந்தியா-நேபாள அமைதி மற்றும் நட்பு உடன்படிக்கையால் 1923-ஆம் ஆண்டு ஒப்பந்தம் நீக்கப்பட்டது.
# நேபாள-பிரித்தானிய உடன்படிக்கை, 1923

## உடன்படிக்கையின் பின்விளைவுகள்

இந்த உடன்படிக்கையால் நேபாளம் சுதந்திரமான இறையாண்மை மிக்க நாடு என்ற தகுதி பெற்றது. உடன்படிக்கையை உலக நாடுகள் சங்கத்தில் பதிவு செய்யப்பட்டது. இதனால் சர்வதேச நிலைகளில் நேபாளத்தின் கருத்து மதிக்கப்பட்டது. மேலும் நேபாளத்தை மறைமுகமாக ஆண்ட ராணா வம்சத்தினர் கை ஓங்கியது.
# நேபாள-பிரித்தானிய உடன்படிக்கை, 1923

## இதனையும் காண்க

- சுகௌலி உடன்படிக்கை
- 1950 இந்திய-நேபாள அமைதி மற்றும் நட்பு உடன்படிக்கை
- சந்திர சம்செர் ஜங் பகதூர் ராணா
# லூனாஸ்

**லூனாஸ்** (*Lunas*) மலேசியா, கெடா, கூலிம் மாவட்டத்தில் ஒரு துணை மாவட்டம் ஆகும். இந்தத் துணை மாவட்டத்தின் தலைப் பட்டணத்தின் பெயரும் லூனாஸ் ஆகும். இங்கு அதிகமாகத் தமிழர்கள்; சீனர்கள் வாழ்கிறார்கள்.  
1890-ஆம் ஆண்டுகளில் ஆயிரக்கணக்கான தமிழர்கள் கூலிம்; லூனாஸ் பகுதிகளில் இருந்த காபி, ரப்பர் தோட்டங்களில் வேலை செய்வதற்காகத் தமிழகத்தில் இருந்து அழைத்து வரப் பட்டார்கள். அவ்வாறு அழைத்து வரப்பட்டவர்களை ஒப்பந்தத் தொழிலாளர்கள் என்று அழைத்தார்கள்.  
அந்தக் காலக்கட்டத்தில் லூனாஸ் நகரத்தைச் சுற்றிலும் நிறைய ரப்பர் தோட்டங்கள் இருந்தன. 1990-ஆம் ஆண்டுகளில் லூனாஸ்; கூலிம் வட்டாரங்களில் தொழில்துறை மேம்பாடுகள். அவற்றின் காரணமாக பல ரப்பர் தோட்டங்கள் மூடப்பட்டன. அந்தத் தோட்டங்களில் வேலை செய்த தமிழர்களில் பெரும்பாலோர் லூனாஸ் புறநகர்ப் பகுதிகளில் குடியேறினார்கள். மலேசியாவில் அதிகமாகத் தமிழர்கள் வாழும் இடங்களில் லூனாஸ் நகரமும் ஒன்றாகும்.  
இந்த நகரம் வாத்து சோறு (Duck rice) எனும் உணவுப் பொருள்களுக்குப் புகழ் பெற்றது.
# லூனாஸ்

## வளர்ச்சி வரலாறு

இந்த நகரம் 20-ஆம் நூற்றாண்டின் முற்பகுதியில் தோற்றுவிக்கப் பட்டது. இருப்பினும் 1910 - 1930-ஆம் ஆண்டுகளுக்கு இடையில் கெடா மாநிலம் பிரித்தானியர்களின் பாதுகாப்பில் இருந்த போது அங்குள்ள கடை வீடுகள் கட்டப்பட்டன.  
அந்தக் காலக் கட்டத்தில் சீனா; இந்தியா நாடுகளில் இருந்து குடியேறியவர்களும் உள்ளூர் மக்களில் பலரும் பிரித்தானிய நிறுவனங்களுக்குச் சொந்தமான ரப்பர் தோட்டங்களில் பணிபுரிந்தனர். அப்போது உருவாக்கப்பட்ட பள்ளிகளில் ஒன்று தான் லூனாஸ் ஆங்கிலப் பள்ளி. இங்கு முதலாம் இரண்டாம் உலகப் போருக்கு முந்தைய காலத்தில் செங்கற்களால் கட்டப்பட்ட பழைமையான கடைகள் இன்றும் உள்ளன.
# லூனாஸ்

## சுற்றுலா தளங்கள்

- லூனாஸ் பௌத்த பர்ணசாலை (Lunas Buddhist Hermitage)
- ஹோக் தெயிக் சூ கோயில் (Hock Teik Soo Temple). 120 ஆண்டுகள் பழைமையானது.
- ஸ்ரீ மகா கூடக்கரை முனீஸ்வரர் ஆலயம் (Sri Maha Kuttakarai Muniswarar Alayam Temple)
- ஸ்ரீ மகா முத்து மாரியம்மன் ஆலயம், வெல்லெஸ்லி தோட்டம் (Sri Maha Muthu Mariaman, Ladang Wellesley)
# லூனாஸ்

## வரலாற்றுத் தளங்கள்

- லூனாஸ் புகையூட்டுக் கூடம் (Lunas Smoke House)
- சூன் மாளிகை (Soon Mansion)
# கமுதி சூரிய மின் திட்டம்

**கமுதி சூரிய மின் திட்டம்** (*Kamuthi Solar Power Project*) என்பது பரப்பில் நிறுவப்பட்டுள்ள ஒளிமின்னழுத்த மின் நிலையம் ஆகும். இது இந்தியாவின் தமிழ்நாட்டில் இராமநாதபுரம் மாவட்டம், கமுதியில் அமைந்துள்ளது. மதுரையிலிருந்து சுமார் 90 கி.மீ. தொலைவில் இந்நிலையம் அமைந்துள்ளது. இந்த திட்டத்தை அதானி பவர் குழுமம் நிறுவியுள்ளது. ஒரு குறிப்பிட்ட பகுதியில் 648 மெகாவாட் மின் உருவாக்கும் திறன் கொண்ட, உலகின் 12வது பெரிய பெரிய திறன் கொண்ட சூரிய சக்தி பூங்காவாக இது உள்ளது.  
13 ஜூன் 2016 அன்று சூரிய பூங்காவைத் தேசிய கட்டமைப்புடன் இணைக்க ஐந்து துணை நிலையங்களை ஏபிபி நியமித்தது. கமுதி சூரிய மின்சக்தி திட்டம் 21 செப்டம்பர் 2016 அன்று செலவில் அமைக்கப்பட்டுள்ளது. சூரிய ஆலையில் 2.5 மில்லியன் சூரிய தொகுதிகள், 380,000 அடித்தளங்கள், 27,000 மீட்டர் கட்டமைப்புகள், 576 மாறுமின் எதிர் மாற்றிகள், 154 மின்மாற்றிகள் மற்றும் கிட்டத்தட்ட 6,000 கி.மீ. கம்பி வடங்கள் நிறுவப்பட்டுள்ளன. சூரிய பதாகைகளைத் தாங்குவதற்குத் தேவையான கட்டமைப்புகளை நிர்மாணிக்க 30,000 டன் கால்வனேற்றப்பட்ட எஃகு தேவைப்பட்டது. இந்த திட்டத்தை 8 மாதங்களுக்குள் முடிக்க சுமார் 8,500 தொழிலாளர்கள் ஒரு நாளைக்குச் சராசரியாக 11 மெகாவாட் திறன் கொண்டதாக நிறுவினர்.  
முழு சூரிய பூங்காவும் தமிழ்நாடு மின்பகிர்மான நிறுவனத்துடன் 400 கி.வி துணை மின்நிலையத்துடன் இணைக்கப்பட்டுள்ளது. சூரியசக்தி பலகைகள் சுய-மின்னேற்றம் செய்யப்பட்ட பொறியன்கள் மூலம் தினமும் சுத்தம் செய்யப்படுகின்றன.  
இந்த கட்டமைப்பினைப் பயன்படுத்தி சுமார் 2100&nbsp;kWh/(m<sup>2</sup>*yr) அடிப்படையில் வருடத்திற்கு 1.35&nbsp;TWh/yr உற்பத்தி செய்யலாம். இந்த அமைப்பு சுமார் 25 ஆண்டு தொழில்நுட்ப ஆயுட்காலத்தினை கொண்டது.
# பெலவானி

**பெலவானி** (Pehlwani) என்றும் குஸ்தி என்றும் அழைக்கப்படும் இது, இந்தியத் துணைக்கண்டத்தில் நடத்தப்படும் மல்யுத்தத்தின் ஒரு வடிவமாகும். இது இந்திய பாரம்பரியத்தில் மல்ல யுத்தம் என்பதிலிருந்து விரிவுபடுத்தப்பட்டது. பெலவானி மற்றும் குஸ்தி என்ற சொற்கள் முறையே பாரசீகச் சொற்களான பலவானி (வீரம்) மற்றும் கோஷ்டி (மல்யுத்தம், இலக்கியம். கொலை) ஆகியவற்றிலிருந்து உருவாகின்றன. அதாவது வீர மல்யுத்தம் என்பதாகும். ஈரானிய வம்சாவளியைச் சேர்ந்த "பெலாவி" என்ற ஈரானிய வார்த்தையிலிருந்து இந்த வார்த்தை உருவாகியிருக்கலாம்.  
இந்த விளையாட்டில் ஒரு வீரர் ஒரு பயில்வான் (நாயகனுக்கான பாரசீகச் சொல்) என்று குறிப்பிடப்படுகிறார். அதே நேரத்தில் ஆசிரியர்கள் *உஸ்தாத்* (ஆசிரியர் என்பதற்கான பாரசீகச் சொல்). பெலவான் பயிற்சியில் மிகவும் பிரபலமான பயிற்சியாளர்களில் ஒருவரான பெரிய காமா (குலாம் முகமது பக்ச் பட்) என்பவராவார். இவர் எல்லா காலத்திலும் சிறந்த மல்யுத்த வீரர்களில் ஒருவராக கருதப்படுகிறார். பேராசிரியர் இராமமூர்த்தி மற்றொரு உதாரணமாவார். இந்தியாவில் மட்டுமல்ல, உலகெங்கிலும் உள்ள நுட்பம் மற்றும் உடலமைப்பால் அறியப்பட்ட இந்திய மல்யுத்த வீரரான பிரம்மதேவ் மிசுரா மேலும் ஒரு சிறந்த எடுத்துக்காட்டாவார். இவரைப்பற்றி "*தி ரெஸ்ட்லர்ஸ் பாடி*" என்ற மிகவும் பிரபலமான புத்தகம் வெளிவந்தது. பெலவானி கலை பிடி மல்யுத்தத்தை பெரிதும் பாதித்தது. இது நாட்டுப்புற பாணி மல்யுத்தம், சாதாரண மல்யுத்தம், கலப்பு தற்காப்பு கலைகள் ஆகியவற்றை ஊக்கப்படுத்தியது.
# பெலவானி

## வரலாறு

பண்டைய இந்திய மல்யுத்த வடிவம் மல்ல-யுத்தம் என்று அழைக்கப்படுகிறது. குறைந்தபட்சம் கிமு 5 ஆம் நூற்றாண்டிலிருந்து இது நடைமுறையில் உள்ளது. 13ஆம் நூற்றாண்டின் மல்ல புராணத்தில் இதைப் பற்றி விவரிக்கப்பட்டுள்ளது. இது நவீன குஸ்தியின் முன்னோடியாகும்.  
வெறுமனே, மல்யுத்த வீரர்கள் சட்னி மற்றும் ஊறுகாய் மற்றும் சாட் போன்ற புளிப்பு மற்றும் அதிகப்படியான மசாலா உணவுகளை தவிர்க்க வேண்டும். பூண்டு, சீரகம், கொத்தமல்லி, மஞ்சள் ஆகியவற்றைக் கொண்டு லேசான சுவையூட்டுதல் ஏற்றுக்கொள்ளத்தக்கது. மதுபானம், புகையிலை, தாம்பூலம் நுகர்வு கடுமையாக தடுக்கப்படுகிறது.
# பெலவானி

## பட்டங்கள்

குஸ்தி வெற்றியாளர்களுக்கு வழங்கப்படும் அதிகாரப்பூர்வ பட்டங்கள் பின்வருமாறு. இருஸ்தம் என்ற தலைப்பு உண்மையில் சா நாமா என்ற காவியத்திலிருந்து காணப்படும் ஒரு ஈரானிய நாயகனின் பெயராகும்.  
- "**இருஸ்தம்-இ-ஹிந்த்** ": இந்தியாவின் வெற்றியாளர்களான பஞ்சாபின் தாரா சிங், அரியானாவைச் சேர்ந்த கிரிசன்குமார், முகமது பூட்டா பயில்வான், இமாம் பக்ச் பயில்வான், அமீதா பயில்வான், விஷ்ணுபந்த் நாக்ரலே, தாது சௌக்லே, மகாராட்டிராவின் அரிச்சந்திர பிராஜ்தார் (இந்தியச் சிங்கம்) ஆகியோர் இந்தப்பட்டத்தை பெற்றார்கள்., உத்தரபிரதேசத்தைச் சேர்ந்த மங்கல ராய் மற்றும் பயில்வான் சம்சேர் சிங் (பஞ்சாப் காவல்துறை) ஆகியோர் கடந்த காலத்தில் இருஸ்தம்-இ-ஹிந்த் பட்டத்தை வைத்திருந்தனர். விஷ்ணுபந்த் நாக்ரலே இந்த பட்டத்தை பெற்ற முதல் மல்யுத்த வீரர் ஆவார்.
- **இருஸ்தம்-இ-பாக்கித்தான்** : **(இருஸ்தம்-ஐ-பாக்கித்தான்** என்றும் உச்சரிக்கப்படுகிறது.) பாக்கித்தானின் வெற்றியாளர்களுக்கு வழங்கப்படும் பட்டம்.
- **இருஸ்தம்-இ-பஞ்சாப்** : பாக்கித்தானின் பஞ்சாப் வெற்றியாளர்களுக்கு வழங்கப்படும் பட்டம்.
- " **மகாராட்டிர கேசரி** ": மகாராட்ஷ்டிராவின் சிங்கம். மகாராட்டிர கேசரி என்பது இந்திய பாணி மல்யுத்த வெற்றியாளர்களுக்கு வழங்கப்படும் பட்டமாகும். நரசிங் யாதவ் இப்பட்டத்தை மூன்று முறை வென்றவர்.
- " **இருஸ்தம்-இ-பஞ்சாப்** " : (இருஸ்தம்-ஐ-பஞ்சாப் என்றும் உச்சரிக்கப்படுகிறது) இந்தியாவின் பஞ்சாப் வெற்றியாளர்களுக்கு வழங்கப்படும் பட்டம். பயில்வான் சம்சேர் (பஞ்சாப் காவல்துறை) பயில்வான் சல்விந்தர் சிங் சிண்டா ஆறு முறை இப்பட்டத்தை பெற்றவர்கள்.
- " **இருஸ்தம்-இ-சமானா** ": உலக வெற்றியாளர். 1910 இல் *ஸ்டானிஸ்லாஸ் ஸிபிஸ்கோ*வை தோற்கடித்தபோது பெரிய காமா இப்பட்டத்தை பெற்றார்.
- " **பாரத்-கேசரி"** : இந்தியில் சிறந்த அதிக உடல் எடை கொண்ட மல்யுத்த வீரர். சமீபத்திய வெற்றியாளர்களில் சந்திர பிரகாசு மிசுரா (காமா பயில்வான்), கிருட்டிண குமார் (1986), இராஜீவ் தோமர் (இரயில்வே), பயில்வான் சம்சேர் சிங் (பஞ்சாப் காவல் துறை) மற்றும் பல்விந்தர் சிங் சீமா (பஞ்சாப் காவல் துறை).
- " **இந்த் கேசரி** ": 1969 ஆம் ஆண்டின் வெற்றியாளர் இஹிந்த் கேசரி அஹரிச்சந்திர பிராஜ்தார் (மகாராட்டிரா) (இந்திய சிங்கம்); 2013 வெற்றியாளர் அமோல் பாரத்தே (மகாராட்டிரா); 2015 ஆம் ஆண்டின் வெற்றியாளர் சுனில் சலுங்கே (மகாராட்டிரா)
# கேரளத்தின் பொருளாதாரம்

**கேரளாவின் பொருளாதாரம்** இந்தியாவின் ஒன்பதாவது மிகப்பெரிய பொருளாதரம்.  
இந்தியாவில் மக்கள் தொகையின் கேரளா 2.8% ,ஆனால் அதன் பொருளாதாரம் இந்திய பொருளாதாரத்தில் கிட்டத்தட்ட 4% பங்களிக்கிறது.இதனால், தென் மாநிலத்தின் வருமானம் இந்தியாவின் சராசரியை விட 60% அதிகம்.
# கேரளத்தின் பொருளாதாரம்

## விவசாயம் மற்றும் கால்நடைகள்

கேரளா இந்தியாவின் மிளகு உற்பத்தியில் 97% செய்கிறது மற்றும் நாட்டின்இயற்க்கை ரப்பரின் 85% பரப்பளவை கொண்டுள்ளது. தேங்காய், தேநீர்,ஏலக்காய்,இலவங்கப்பட்டை முதலியன முக்கியமான விவசாயத் துறையை உள்ளடக்கியது.
# கேரளத்தின் பொருளாதாரம்

## சுற்றுலா

கேரளா இந்தியர்களுக்கும் இந்தியர்ல்லாதவர்களுக்கும் நிறுவப்பட்ட சுற்றுலாத் தலமாகும்.மாநிலத்தின் மொத்த உள்நாட்டு உற்பத்தியில் கிட்டத்தட்ட 10% சுற்றுலா பங்களிக்கிறது.சுற்றுலா பயணிகள் பெரும்பாலும் வருகை மலைவழிதடங்களுக்குட்பட்டவை. கோழிக்கோடு மற்றும் அலப்புழா போன்ற நகரங்கள் பிரபலமான இடங்களாகும்.மாநிலத்தின் பொருளாதாரத்தில் சுற்றுலா முக்கியப் பங்கு வகிக்கிறது.இரவு குடியிருப்பாளர்களுக்கு கேரளா ஒரு விருப்பமான இடமாகும், மேலும் திருவனந்தபுரம்,கோவளம், கொச்சி, கோழிக்கோடு மற்றும் வர்கலா ஆகிய மாவட்டங்கள் இரவில் சுற்றுலா பயணிகள் ராசிக்கும் இடமாக உள்ளது.
# கேரளத்தின் பொருளாதாரம்

## வெளிநாடுகளில் இருந்து பணம் அனுப்புதல்

32 மில்லியன் மக்கள் தொகையீல் 1.6 மில்லியன் கேரளர்கள் வெளிநாடுகளில் வேலை செய்கிறார்கள். 2008 ஆம் ஆண்டு நிலவரப்படி, வளைகுடா நாடுகளில் உள்ள கேரளவாதிகள் ஆண்டுதோறும் 9.25 பில்லியன் அமெரிக்க டாலர்களை வீட்டிறக்கு அனுப்புகிறார்கள்.இது இந்தியாவுக்கு அனுப்பப்படும் பணத்தில் 10% ஆகும்.  
2018 ஆம் ஆண்டில், மாநிலத்திலிருந்து 2.1 மில்லியன் குடியேறியவர்கள் 851 பில்லியன் டாலர் (12 பில்லியன் அமெரிக்க டாலர்) பணம் அனுப்பினர்.  
2013-18 காலப்பகுதியில் மாநிலத்திலிருந்து சுமார் 3 லட்சம் குடியேறியவர்கள் குடியேறியவர்கள் குறைந்துள்ளது இருப்பினும், முந்தைய ஆண்டுகளின் ஒப்பிடும்போது ஒட்டுமொத்தமாக பணம் அனுப்புவது அதிகரித்துள்ளது.
# கேரளத்தின் பொருளாதாரம்

## கப்பல் கட்டிடம்

கொச்சியில் உள்ள கொச்சின் கப்பல் தளம் கேரளாவில் மிகப்பெரிய கப்பல் கட்டும் வசதி கொண்டது. கொச்சின் கப்பல் தளம் 1972 ஆம் ஆண்டில் இந்தியாவின் முழு சொந்தமான நிறுவனமாக இணைக்கப்பட்டது.
# கேரளத்தின் பொருளாதாரம்

## உள்கட்டமைப்பு

கேரளாவில் 145,704 கிமீ சாலைகள் உள்ளன (இந்தியாவின் மொத்த சாலைகளில் 4.2% பங்கு).கிட்டத்தட்ட கேரளாவின் கிராமங்கள் அனைத்தும் சாலைவழியாக இணைக்கப்பட்டுள்ளன.கேரளாவில் போக்குவரத்து ஒவ்வொரு ஆண்டும் 10-11% என்ற விகிதத்தில் வளர்ந்து வருகிறது.இதன் விளைவாக அதிக போக்குவரத்து மற்றும் சாலைகளில் அழுத்தம் ஏற்படுகிறது.2003 மற்றும் 2004க்கு இடையில் கேரளாவில் மொத்த சாலை நீளம் 5% அதிகரித்துள்ளது.கேரளாவில் சாலை அடர்த்தி தேசிய சராசரியை விட நான்கு மடங்கு அதிகம்,இது கேரளாவின் தனித்துவமான தீர்வு முறைகளின் பிரதிபலிப்பாகும். இந்தியாவின் தேசிய நெடுஞ்சாலை வலையமைப்பில் கேரளாவில் மொத்த 1524 கிமி உள்ளது இது தேசியசாலைகளின் 2.6% ஆகும்.
# கேரளத்தின் பொருளாதாரம்

## மின் ஆற்றல்

டீசல் அடிப்படையிலான வெப்ப மின்சார உற்பத்தியில் கேரளாஇந்தியாவில் இரண்டாவது இடத்தீல் உள்ளது,தேசிய சந்தை பங்கு 21%க்கும் அதிகமாக உள்ளது.
# கேரளத்தின் பொருளாதாரம்

## மின் ஆற்றல்

### எண்ணெய் சுத்திகரிப்பு

கொச்சி சுத்திகரிப்பு நிலையம் கொச்சி நகரில் அமைந்துள்ள ஒரு பொது கச்சா எண்ணெய் சுத்திகரிப்பு நிலையம்.இங்கு ஆண்டுக்கு 15.5 மில்லியன் டன் எண்ணெய் உற்பத்தி செய்யபடுகிறது.கொச்சி சுத்திகரிப்பு நிலையம் பெட்ரோலிய பொருட்களின் சுத்திகரிப்பு மற்றம் சந்தைபடுத்தலில் ஈடுபடு.
# அம்ரான், குஜராத்

**அம்ரான்** (Amran) என்பது முன்னர் **அம்ப்ரான்** என்று அழைக்கப்பட்ட கிராமம் ஆகும். இந்த கிராமம், இந்தியாவின் குஜராத்தின் ஜாம்நகர் மாவட்டத்தின் ஜோடியா தாலுகாவில் உள்ளது.
# அம்ரான், குஜராத்

## வரலாறு

இது பிரித்தானிய காலத்தில் இந்த பண்ணைத் தோட்டத்தை சொந்தமாகக் கொண்டிருந்த கவாஸ் குடும்பத்தின் சந்ததியினரின் வசிப்பிடமாகும்.  
அம்ரான் ஒரு பண்டைய நகரமும் மற்றும் தேவல் ஷா என்று அழைக்கப்படும் ஒரு முஸ்லீம் துறவி அல்லது *பைரின்* சன்னதி கொண்டதாக கொண்டாடப்படுகிறது. இந்த நபர் குஜராத் சுல்தானிய ஆட்சிப்பகுதியைச் சேர்ந்த சுல்தான் மஹ்மூத் பெகாடாவின் பிரபுக்களில் ஒருவரான மாலிக் மஹ்மூத் குரைசி என்பவரின் மகன். அவரது சொந்த பெயர் மாலிக் அப்துல் லத்தீப், ஆனால் அவர் சுல்தானிடமிருந்து தேவர்-உல்-முல்க் என்ற பட்டத்தைப் பெற்றார். அவர் அம்ப்ரானின் *ஃபாஜ்தார்* இருந்ததோடு அண்டையில் இருந்த இராஜபுத்திரர்களை அடக்கவும் செய்தார்.1509 ஆம் ஆண்டில் ஒரு இராஜபுத்திரரால் படுகொலை செய்யப்பட்டார். மேலும், அவரது மரணத்திற்குப் பிறகு தேவல் ஷா என்ற பட்டத்தால் புனிதராக அறிவிக்கப்பட்டார். தேவல் என்பது தேவர்-உல்-முல்க் என்ற பட்டம் மருவி வந்தது என்பதில் சந்தேகமில்லை. அவரது கல்லறை இன்றுவரை புனித யாத்திரைக்கான இடமாக உள்ளது.
# உலக முட்டை எறிதல் கூட்டமைப்பு

**உலக முட்டை எறிதல் கூட்டமைப்பு** *(World Egg Throwing Federation)* முட்டை எறியும் விளையாட்டை ஊக்குவிக்கும் ஓர் அமைப்பாகும். உருசிய முட்டைச் சூதாட்டம், எறிதலும் பிடித்தலும், அசைவற்ற அஞ்சல், இலக்கு வீசுதல், முட்டைக் கவட்டை உள்ளிட்ட பல்வேறு மாறுபட்ட வகை முட்டை விளையாட்டுகளை இக்கூட்டமைப்பு ஊக்குவிக்கிறது.  
வன்முறைக்கிளர்ச்சிக்காக முட்டைகளைப் பயன்படுத்துவதை இந்த அமைப்பு எதிர்க்கிறது. ஆண்டுதோறும் இங்கிலாந்தின் சுவாட்டன் என்ற ஊரில் சாம்பியன் பட்டப் போட்டி நடைபெறுகிறது. 2006 ஆம் ஆண்டு முதல் சாம்பியன் பட்டப் போட்டி நடைபெற்று வருவது குறிப்பிடத்தக்கதாகும்.
# மேலதிக ஊடக சேவை

**மேலதிக ஊடக சேவை** அல்லது **ஓடிடி தளம்** (Over-the-top media service) என்பது இணைய வழி நேரடி நுகர்வோர் பார்வையாளருக்காக வழங்கப்படும் ஊடக ஓடை சேவையாகும். இது கம்பி வடத் தொலைக்காட்சி, புவிப்புறத் தொலைக்காட்சி, செய்மதித் தொலைக்காட்சி போன்றவற்றில் இருந்து வேறுபடுகின்றது. இந்த சேவையை பயன்படுத்தபடும் சந்தாதாரர்களிடமிருந்து மாதம் அல்லது வருட கட்டணம் வசூலிக்கப்படுகிறது. இந்த தளத்தில் நேரடியாகவோ அல்லது விநியோகஸ்தர் மூலமாகவோ திரைப்படங்கள் மற்றும் தொடர்கள் ஒளிபரப்படுகின்றது. தற்பொழுது நெற்ஃபிளிக்சு, சன் நெக்ட்ஸ், எம்எக்ஸ் பிளேயர், டிஸ்னி+, ஜீ5, ஹாட் ஸ்டார், போன்ற பல ஓடிடி தளங்கள் பல மொழிகளில் இயங்கி வருகிறது.
# மேலதிக ஊடக சேவை

## உள்ளடக்க வகைகள்

**ஓடிடி தொலைக்காட்சி** பொதுவாக நிகழ்நிலை தொலைக்காட்சி அல்லது இணைய தொலைக்காட்சி அல்லது ஊடக ஓடை தொலைக்காட்சி என்று அழைக்கப்படுகிறது. இது மிகவும் பிரபலமான ஓடிடி உள்ளடக்கமாக உள்ளது. இந்த சமிக்ஞை இணையம் அல்லது கைப்பேசி வலைப்பின்னல் மூலம் பெறப்படுகிறது.  
**ஓடிடி செய்தி** என்பது கைபேசி வலைப்பின்னல் மூலமாக வழங்கப்படும் இணைய உரையாடல் செய்தி சேவை ஆகும். இது மூன்றாம் தரப்பினரால் வழங்கப்பட்ட நிகழ்நிலை அரட்டை என வரையறுக்கப்படுகிறது. எடுத்துக்காட்டாக: முகநூல், வாட்சப், வைபர், ஃபேஸ்டைம், இசுகைப், டெலிகிராம் போன்றவையாகும்.  
**ஓடிடி குரல் அழைப்பு** என்பது கைபேசி வலைப்பின்னல் மூலமாக வழங்கப்படும் திறந்த இணைய தொடர்பு சேவை ஆகும். எடுத்துக்காட்டாக: இசுகைப், வைபர், வாட்சப் போன்றவையாகும்.
# யாழ்ப்பாணம் போதனா வைத்தியசாலை

**யாழ்ப்பாணம் போதனா வைத்தியசாலை** (*Jaffna Teaching Hospital*) இலங்கையின் வடக்கே யாழ்ப்பாண நகரில் உள்ள ஒரு அரசு மருத்துவமனையாகும். இது வடக்கு மாகாணத்தின் முன்னணி மருத்துவமனையாகவும், கொழும்பில் மத்திய அரசால் கட்டுப்படுத்தப்படும், மாகாணத்தின் ஒரே மருத்துவமனையாகவும் உள்ளது. இந்த மருத்துவமனை வடக்கு மாகாணத்தில் உள்ள ஒரே போதனா மருத்துவமனையாகும். யாழ்ப்பாணப் பல்கலைக்கழக மருத்துவ பீடத்திற்கான பிரதான மருத்துவ கற்பித்தல் வசதி இந்த மருத்துனையில் உள்ளது. 2010 நிலவரப்படி இது 1,228 படுக்கைகளைக் கொண்டிருந்தது.  
பொது மருத்துவ மற்றும் அறுவைசிகிச்சை பராமரிப்புடன், இதயவியல், நீரிழிவு நோய், பல் மருத்துவம், தோல் மருத்துவம், குடும்பக் கட்டுப்பாடு, மகளிர் மருத்துவம், நரம்பியல், மகப்பேறியல் (முந்தைய-நேட்டல்), புற்றுநோயியல், கண் மருத்துவம், முடவியல், (ஈ.என்.டி), குழந்தை மருத்துவம் மற்றும் உளநோய் மருத்துவம் உள்ளிட்ட பல்வேறு வகையான சுகாதார சேவைகளை மருத்துவமனை வழங்குகிறது. இந்த மருத்துவமனையில் அவசர சிகிச்சை பிரிவு, அதி-தீவிர சிகிச்சைப் பிரிவு, முன்கூட்டிய குழந்தை பிரிவு, ஒரு ஆரம்ப சுகாதார பிரிவு, ஒரு நோயியல் ஆய்வகம் மற்றும் இரத்த வங்கி சேவை ஆகியவை உள்ளன.  
2010 ஆம் ஆண்டில் மருத்துவமனையில் 111,129 நோயாளிகள் சேர்க்கை, 268,922 வெளி நோயாளிகள் மற்றும் 476,616 கிளினிக் வருகைகள் இருந்தன.
# சடகோப்

**சடகோப்** (*Sadgop*) என்பது வங்காள இந்து யாதவ துணைச் சாதி குழுவாகும். இந்த இனக்குழுவானர் மேற்கு வங்கம், ஒடிசா, சார்க்கண்ட் மற்றும் இந்தியாவில் பீகார் பகுதிகளில் வாழ்கின்றனர்.
# சடகோப்

## வரலாறும் தோற்றமும்

சடகோப் என்ற பெயரானது சமஸ்கிருத வார்த்தையான 'சட' என்பதிலிருந்து வந்தது. சட என்பதன் பொருள் “நல்லது” என்பதாகும். கோபா என்பது “பால்காரர்” என்று பொருள் படும். இவர்கள் இந்து கடவுளான கிருஷ்ணரின் சந்ததியினர் ஆவார். 11ஆம் நூற்றாண்டில் பலர் குருச்சேத்திரப் போருக்குப் பின்னர் கீழைக் கங்கர் வம்சத்தின் இந்து மதத்தை ஏற்றுக்கொண்டதாகவும், மீதமுள்ளோர் 15ஆம் நூற்றாண்டில் காமரூப பேரரசின் போது இந்து மதத்தை ஏற்றுக்கொண்டதாகவும் நாளாகமம் கூறுகிறது. கயா மற்றும் விருந்தாபன் இவர்களின் புனித தலங்களாகும். சடகோப், குலின் மற்றும் முலிகா என இரண்டு குழுக்களாகப் பிரிக்கப்பட்டுள்ளது. குலின் குழுவானது கிழக்கு மற்றும் மேற்கு குலின்களாகப் பிரிக்கப்பட்டுள்ளது. மேற்கு குலின் கோப் மேற்கு வங்காளத்தில் வாழ்கிறார். இக்குழுவானது கோஷ் மற்றும் சர்ஷியா என மேலும் பிரிக்கப்பட்டுள்ளது. கிழக்கு குலின் மேற்கு வங்காளத்தின் மிட்னாபூரிலிருந்து கிழக்கு வங்கத்தின் சில பகுதியிலிருந்து பீகார் சென்றார். சத்கோப் பெங்காலி பேசுகிறார், ஆனால் பீகாரில் உள்ளவர்களும் இந்தி பேசுகிறார்கள்.  
1910ல், சடகோப் ஏனைய சக இனக்குழுக்களான அகிர், கோப் மற்றும் கோபால் சமூகங்களுடன் இணைந்து கிருஷ்ண பரமாத்வாவின் பண்டைய யது வம்சாவளியான யாதவர் இயக்கத்தின் ஒரு பகுதியாக மாறியது.
# சடகோப்

## தற்போதைய சூழ்நிலைகள்

சட்கோப் பல துணைப்பிரிவுகளைக் கொண்டுள்ளது. இவர்கள் ஒரு எண்டோகாமஸ் குழுவாகும் கோத்திரத்தினை நடைமுறைப்படுத்தும் எக்சோகாமியாக உள்ளனர். சடகோப் சமூகத்தினர் நில உரிமை சமூகமாக உள்ளது. பலர் கொல்கத்தா மற்றும் மேற்கு வங்கத்தின் பிற நகரங்களில் குடியேறினர். இவர்களின் சமூக அமைப்பானது பங்கியா சடகோப் சமிதி என்று அழைக்கப்படுகிறது.
# லவ் சேனல்

**லவ் சேனல்** (*Love Channel*) என்பது 2001 ஆம் ஆண்டில் வெளிவந்த தமிழ் காதல் திரைப்படம் ஆகும். ஆர். என். குமரேசன் இயக்கிய இப்படத்தில் புதுமுகம் ஈஸ்வர் மற்றும் மோனிகா ஆகியோர் முக்கிய வேடங்களில் நடித்துள்ளனர். வி. எஸ். ராகவன், ராஜீவ், ராஜேஷ், ஆர். சுந்தர்ராஜன், ஆனந்த், தாமு ஆகியோர் துணை வேடங்களில் நடித்துள்ளனர். ஆர். குருமூர்த்தி மற்றும் கே. சபரிகிரி ஆகியோரால் தயாரிக்கப்பட்ட இப்படத்திற்கு, தேவா இசை இசை அமைத்துள்ளார். இப்படம் எதிர்மறையான விமர்சனங்களுடன் 22 சூன் 2001 அன்று வெளியானது.
# லவ் சேனல்

## கதை

காவல் ஆணையர் ஆறுமுகம் (வி. எஸ். ராகவன்) பல ஆண்டு கடின உழைப்புக்குப் பிறகு ஓய்வு பெறுகிறார். இவருக்கு ராஜீவ் ( ராஜீவ் ), ரவி (ஈஸ்வர்) என்ற இரண்டு மகன்கள் உள்ளனர். ராஜீவ் பரிமளத்தை ( சாதனா ) திருமணம் செய்து கொண்டுள்ளார். அவர்களுக்கு ஒரு விடலைப் பருவ மகள் உண்டு. ரவி எம்பிஏ பட்டதாரி, அவருக்கு திருமணத்தில் விரும்பமில்லை. இருந்தாலும் ரவியின் குடும்பத்தினர் ரவிக்கு ஏற்ற மணப்பெண்ணைக் தேடிப் பிடிக்கிறார்கள். ராஜேஸ்வரி ( மோனிகா ) அவனுக்கு பார்த்த வருங்கால மணைவி ஆவாள். ஆனால் அவர்கள் ஒருவரை ஒருவர் பார்த்துக்கொள்ளவில்லை. பின்னர், ரவி ஜெர்மனியில் வேலை பெற்று இந்தியாவை விட்டு சென்றுவிடுகிறான். நிச்சயதார்த்த விழாவின் போது, இரு குடும்பங்களுக்கிடையில் சண்டை வெடித்து நிச்சயதார்த்தம் நிறுத்தப்படுகிறது. இந்த சம்பவத்தை மறக்க, ராஜேஸ்வரியின் தாத்தா ராஜேஸ்வரியை ஜெர்மனிக்கு அழைத்து வருகிறார். ஜெர்மனியில், ரவியும், ராஜேஸ்வரியும் ஒருவருக்கொருவர் காதலிக்கிறார்கள். அடுத்தது கதையில் என்ன நடக்கிறது என்பது மீதிக் கதையாகும்.
# லவ் சேனல்

## தயாரிப்பு

இப்படம் பிரான்சில் படமாக்கப்பட்டது, முன்னணி நடிகரான ஈஸ்வர், ஒரு வெளிநாட்டு இந்தியர், படப்பிடிப்புக்கு வேண்டிய வசதிகளை செய்துக் கொடுதார். ஈஸ்வரின் தந்தை தமிழ் படங்களில் நடிகராக இருந்தவர். மேலும் பாரிஸ் பயணத்தின் போது தயாரிப்பாளரான குருமூர்த்தி மற்றும் இயக்குநர் ஆர். என். முருகேசன் ஆகியோருடன் திரைக்கதை பற்றி விவாதித்தனர். இப்படத்தின் படப்பிடிப்பு முடிந்ததும், ஈஸ்வர் சென்னைக்குச் சென்று மேலும் படவாய்ப்புகளைப் பெற முயன்றார், ஆனால் அதில் தோல்வியடைந்தார்.
# லவ் சேனல்

## நடிகர்கள்

- ரவி அல்லது ரவிக்குமாராக ஈஷவர்
- ராஜஸ்ரியாக மோனிகா
- ஆறுமுகமாக வி. எஸ். ராகவன்
- ராஜீவாக ராஜீவ்
- சேதுமடை கவுண்டராக ராஜேஷ்
- ராஜேஸ்வரியின் தாத்தா ஆர். சுந்தர்ராஜன்
- ஆனந்தாக ஆனந்த்
- வில்பிரட் டி சௌசாவாக தாமு
- ஆனழகனாக கிரேன் மனோகர்
- அண்ணாச்சியாக ஜெமினி பாலாஜி
- சக்தியாக அஞ்சு அரவிந்த்
- பரிமளமாக சாரி
- சிசர் மனோகர்
- கோட்டை பெருமாள்
# லவ் சேனல்

## பாடல்

படத்திற்கான இசையை திரைப்பட இசையமைப்பாளர் தேவா மேற்கொண்டார். 2001 ஆம் ஆண்டில் படத்தின் ஆறு பாடல்கள் வெளியாயின. பாடல் வரிகளை பழனி பாரதி, பா. விஜய், கலைகுமார் ஆகியோரால் எழுதப்பட்டன.
| 1 | "தேசிங்கு ராஜா" | நித்யஸ்ரீ மகாதேவன் | பா. விஜய் | 5:55 |  |
| --- | --- | --- | --- | --- | --- |
| 2 | "எங்கே எனது வெண்ணிலா" | உண்ணிமேனன், சுஜாதா மோகன் | கலைகுமார் | 6:08 |  |
| 3 | "ஓடாத ஓடாத" | தேவா, கங்கா, நவீன் | பழனி பாரதி | 6:48 |  |
| 4 | "செர்ரி செர்ரி" | யுகேந்திரன், அனுராதா ஸ்ரீராம் | பா. விஜய் | 5:36 |  |
| 5 | "சுடிதார் சூடி வந்த" | மனோ | 5:56 |  |  |
| 6 | "அல்ட்ரா மாடர்ன்" | சங்கர் மகாதேவன் | பழனி பாரதி | 6:32 | } |
# லவ் சேனல்

## வெளியீடு

இப்படம் வெளியானதைத் தொடர்ந்து, பாரதி கணேஷ் இயக்கும் திரைப்படத்தை தயாரிக்கவும் நடிக்கவும் ஈஸ்வர் கையெழுத்திட்டார். இவர் முன்னதாக *கண்ணுபடப் போகுதையா* (1999) படத்தை தயாரித்தார். *வேலாயுதம்,* என்ற பெயரிலான படத்தில் மம்மூட்டி மற்றும் பிரதியூசா ஆகியோருடன் இணைந்து ஈஸ்வர் நடித்தார் ஆனால் பின்னர் நிறுத்தப்பட்டது.
# மனம் விரும்புதே உன்னை

**மனம் விரும்புதே உன்னை** (*Manam Virumbuthe Unnai*) என்பது 1999 ஆண்டைய தமிழ் காதல் நாடகத் திரைப்பபடாகும். எம். சிவசந்திரன் இயக்கிய. இப்படத்தில் பிரபு, மீனா, கரண், ராஜீவ் கிருஷ்ணா ஆகியோர் முக்கிய கதாபாத்திரங்களில் நடித்துள்ளனர். எஸ். எஸ். கே சங்கரலிங்கம் தயாரித்த இப்படத்திற்கு இளையராஜா இசை அமைத்துள்ளார். படமானது 1999 திசம்பர் 17 அன்று வெளியிடப்பட்டது.
# மனம் விரும்புதே உன்னை

## கதை

மனைவியை இழந்த சண்முகம் ( பிரபு ) கவிதா ( பி. ஸ்வேதா ), அனிதா (பேபி அஸ்வினி) என்ற இரண்டு மகளுக்கு தந்தையாக உள்ளனர். உண்மையில், அக்குழந்தைகளின் தந்தை சண்முகம் அல்ல அந்த அனாதைக் குழந்தைகளை அவர்கள் அனாதை என்று அறியாதபடி அவர்களை வளர்த்துவருகிறார். கவிதாவும் அனிதாவும் தங்கள் தாய் அமுதாவின் ஒளிப்படத்தைக் காட்டும்படி அவரை வற்புறுத்துகின்றனர். அவர் தன் கற்பனையில் உள்ள பெண்ணை தனது நண்பர் சபாபதிக்கு ( தாமு ) விவரிக்கிறார். அதன்படி சபாபதி அந்த உருவத்தை வரைகிறான். சண்முகம் அவர்களுக்கு அந்தப் படத்தைக் காட்டுகிறார். தற்செயலாக, குழந்தைகள் உருவப்படத்தில் இருக்கும் பெண்ணின் உருவத்தை ஒத்த பிரியாவை ( மீனா ) பார்க்கிறார்கள். சண்முகம், கவிதா மற்றும் அனிதா ஆகியோர் நகரத்தில் உள்ள அவளது வீட்டிற்குச் செல்கிறார்கள்.  
பிரியாவின் குடும்பம் ஒரு பெரிய, பணக்கார குடும்பம். பிரகாஷ் ( ராஜீவ் கிருஷ்ணா ) பிரியாவை ரகசியமாக நேசிக்கிறார். சந்துரு பிரகாசுக்கு ஆதரவாக உள்ளார். நகரில், சண்முகம் தனது அறிமுகமான காசியை ( எஸ். எஸ். சந்திரன் ) சந்திக்கிறார் அவர்களை பிரியாவின் வீட்டிற்கு காசி அழைத்து வருகிறார். அவர்கள் அங்கேயே தங்க முடிவு செய்கிறார்கள். பின்னர், சந்துரு அவரது சாமான்களில் பிரியாவின் படத்தைக் கண்டுபிடிக்கிறார். பின்னர், சந்துருவும் பிரியாவும் சண்முகத்தை கிண்டல் செய்யத் தொடங்குகிறார்கள். சண்முகம் பிரியாவை நேசிக்கிறார், ஆனால் பிரகாஷ் அவளை காதலிக்கிறார் என்பதை அறிந்த பிறகு, அவர் தனது காதலை கைவிடுகிறார். தான் சண்முகதின் இரண்டு குழந்தைகளின் தாய் என்று பிரியா சொல்வதை பிரகாஷ் கேட்கிறான். இதனால் தங்கள் திருமணத்தின்போது சண்முகத்தை கொல்ல பிரகாஷ் தனது அடியாட்களை ஏவுகிறார். ஆனால் அவர்கள் சண்முகத்தை எதுவும் செய்ய முடிவதில்லை. திருமணத்தை நிறுத்திய பிரியாஷ் பிரியாவை அவமதிக்கிறார். பிரியா அந்த இடத்தை விட்டு வெளியேறுகிறாள். இறுதியில், சண்முகம் பிரியாவும் ஒன்று சேர்கின்றனர்.
# மனம் விரும்புதே உன்னை

## நடிகர்கள்

- சண்முகமாக பிரபு
- பிரியாவாக மீனா
- சந்துருவாக கரண்
- பிரகாசாக இராஜீவ் கிருஷ்ணா
- பிரியாவின் தந்தையாக ஜெய்கணேஷ்
- பிரியாவின் தாய் சாரதாவாக லட்சுமி
- டெல்லி கணேஷ்
- ரமேசாக தேவன்
- காசியாக எஸ். எஸ். சந்திரன்
- சபாபதியாக தாமு
- கவிதாவாக பி. ஸ்வேதா
- அனிதாவாக பேபி அஸ்வினி
- லதாவாக லதா
# மனம் விரும்புதே உன்னை

## இசை

படத்தின்றாக இசையை இளையராஜா மேற்கொள்ள, ஃபைவ் ஸ்டார் ஆடியோ பாடல்களை வெளியிட்டது. பாடல்கள் நேர்மறையான விமர்சனங்களைப் பெற்றன.{
# குஞ்சன் சக்சேனா: கார்கில் கேர்ள்

**பாடல்கள்**
அமீத் திரிவேதி
| cinematography = மனுஷ் நந்தன்
| editing = நிதின் பைத்
| studio = தர்மா புரொடக்சன்ஸ்
ஜீ ஸ்டுடியோஸ்
| distributor = நெற்ஃபிளிக்சு
| released =
**குஞ்சன் சக்சேனா: கார்கில் கேர்ள்** (*Gunjan Saxena: The Kargil Girl*) என்பது 2019 இந்தியாவின் இந்தி மொழியில் எழுதப்பட்ட வாழ்க்கை வரலாற்றுத் திரைப்படமாகும். சரண் சர்மா என்பவர் இதை இயக்கி, தர்மா என்ற தயாரிப்பு நிறுவனமும், ஜீ ஸ்டுடியோஸ் என்ற தயாரிப்பு நிறுவனமும் தயாரித்திருந்தது. இப்படத்தில் ஜான்வி கபூர் என்ற நடிகை போர் விமானங்களில் நியமிக்கப்பட்ட முதல் இந்திய பெண் இந்திய வான்படை விமானிகளில் ஒருவரான குஞ்சன் சக்சேனாவாக நடித்திருந்தார். பங்கஜ் திரிபாதி, அங்கத் பேடி ஆகியோரும் துணை வேடங்களில் நடித்திருந்தனர்.  
முதன்மை புகைப்படம் எடுத்தல் 2019 பிப்ரவரியில் தொடங்கி அக்டோபரில் முடிந்தது. இது இலக்னோ முழுவதும் பரவலாக படமாக்கப்பட்டது. கோவிட்-19 பெருந்தொற்று காரணமாக, படம் திரையரங்கில் வெளியிட முடியவில்லை. எனவே நெற்ஃபிளிக்சில் வெளியானது. இது 2020 ஆகத்து 12 அன்று உலகளவில் வெளியிடப்பட்டது.
# குஞ்சன் சக்சேனா: கார்கில் கேர்ள்

## நடிகர்கள்

- இந்திய வான்படை விமானி குஞ்சன் சக்சேனாவாக ஜான்வி கபூர்
- இளம் குஞ்சனாக இரிவா அரோரா
- குஞ்சனின் தந்தை அனுப் சக்சேனாவாக பங்கஜ் திரிபாதி
- குஞ்சனின் சகோதரர் அன்சுமான் சக்சேனாவாக அங்கத் பேடி
- இளம் அன்சுமனாக ஆர்யன் அரோரா
- குஞ்சனின் தாய் கீர்த்தி சக்சேனாவாக ஆயிசா ராசா மிசுரா
- கட்டளை அதிகாரி கௌதம் சின்காவாக மானவ் விஜ்
- போர் தளபதி திலீப் சிங்காக வினீத் குமார் சிங்
- தலைமை பயிற்றுவிப்பாளராக அசிசு அகுஜாவாக சந்தன் கே ஆனந்த்
# குஞ்சன் சக்சேனா: கார்கில் கேர்ள்

## தயாரிப்பு

இப்படத்திற்கான முதன்மை புகைப்படம் 2019 பிப்ரவரியில் தொடங்கப்பட்டது, படம் இலக்னோவில் விரிவாக படமாக்கப்பட்டது. படத்தின் படப்பிடிப்பு, மூன்று மாதங்கள் தொடர்ந்த போதிலும், மோசமான வானிலை காரணமாக, மே 2019 இல் நிறுத்தப்பட்டது. ஆனால் பின்னர் அதே மாதத்தில் மீண்டும் தொடங்கியது. படத்தின் முதல் அட்டவணை 24 மே 2019 அன்று நிறைவடைந்தது.  
சூலை மாதம் இலண்டனில் சில காட்சிகளை படமாக்க குழு திட்டமிட்டிருந்தாலும், இதனைசியார்சியாவுக்கு மாற்ற குழு திட்டமிட்டது. நாட்டின் வடகிழக்கு பகுதியில் சியார்சியாவின் உயரமான பகுதிகளைக் கொண்டுள்ள காசுபெகி என்ற ஊரில் படமாக்க குழு திட்டமிட்டது. இந்த நகரம் கடல் மட்டத்திலிருந்து 5700 அடிக்கு மேல் அமைந்துள்ள ஒரு மலைப்பிரதேசமாகும். ஜான்வி கபூர் மற்றும் அங்கத் பேடி இருவரும் தங்கள் பாத்திரங்களுக்கான உடற்தகுதியைப் பராமரிப்பதற்கான காட்சிகளை படமாக்கியுள்ளனர். அவருடன் பயிற்சியாளர் பிரின்ஸ்டன் மிராண்டாவும் இருக்கிறார். படத்தின் படப்பிடிப்பு 29 திசம்பர் 2019 அன்று முடிக்கப்பட்டது.
# குஞ்சன் சக்சேனா: கார்கில் கேர்ள்

## ஒலிப்பதிவு

கௌசர் முனீர் எழுதிய பாடல்களுடன், இப்படத்திற்கு அமித் திரிவேதி இசையமைத்துள்ளார்.
# கனவே கலையாதே

***கனவே கலையாதே*** (*Kanave Kalaiyadhe*) என்பது 1999 ஆண்டைய இந்திய தமிழ் காதல் நாடக திரைப்படம் ஆகும். வ. கௌதமன் இயக்கிய. இப்படத்தில் முரளி, சிம்ரன் ஆகியோர் முக்கிய வேடங்களில் நடித்துள்ளனர். சிம்ரன் தனது திரை வாழ்க்கையில் இப்படதில் முதல் முறையாக இரட்டை வேடத்தில் நடித்தார். படத்திற்கான இசையை தேவா மேற்கொண்டார். இதை சிவசக்தி மூவி மேக்கர்ஸ் தயாரித்தது. படம் விமர்சகர்களிடமிருந்து கலவையான விமர்சனங்களைப் பெற்றது.
# கனவே கலையாதே

## கதை

ஆனந்த் ( முரளி ), அமிர்தா ( சிம்ரன் ) ஆகியோர் காதலர்கள். அமிர்தா ஒரு பஞ்சாபி, ஆனந்த் ஒரு தமிழர். திருமணத்திற்கு அமிர்தாவின் பெற்றோரின் ஒப்புதல் பெற, ஆனந்த் பஞ்சாபில் உள்ள அமிர்தாவின் வீட்டிற்கு செல்கிறார். அவர்கள் ஒன்று சேர்வதற்கு முன்பு, அமிர்தாவும் அவரது குடும்பத்தினரும் ஒரு விபத்தில் இறந்துவிடுகிறார்கள். அமிர்தாவின் பிரிவினையைத் தாங்க முடியாத ஆனந்த் மனச்சோர்வுக்குள்ளாகிறார். அவர் புதிய வாழ்க்கையைத் தொடங்கவேண்டும் என்று அவரது நண்பர்கள் அவரை சென்னைக்கு அழைத்து வருகின்றனர். அங்கு, அமிர்தாவைப் போன்ற தோற்றம் கொண்ட சாரதாவை (சிம்ரன்) பார்த்து ஆச்சர்யம் கொள்கிறார். துவக்கத்தில் இருவர்ருக்குமிடையில் ஏற்படும் சிக்கல்களுக்குப் பிறகு, ஆனந்தும் சாரதாவும் ஒருவருவரையொருவர் புரிந்துகொண்டு திருமணம் செய்து கொள்ள முடிவு செய்கிறார்கள். ஆனால் இந்த கட்டத்தில், சாரதாவின் பழைய காதலரான சேகர் (சக்தி குமார்) அவளுக்காக இன்னும் காத்திருப்பதை ஆனந்த் அறிகிறார். விதியின் இந்த விசித்திரமான விளையாட்டு எவ்வாறு முடிகிறது என்பதே முடிவு?
# கனவே கலையாதே

## நடிகர்கள்

- ஆனந்தாக முரளி
- அமிர்தா / சாரதாவாக சிம்ரன்
- சாரதாவின் தந்தையாக டெல்லி கணேஷ்
- பாப்ரா ரயானாக சின்னி ஜெயந்த்
- பண்ணீராக சார்லி
- செல்வமாக தாமு
- சேகராக சக்தி குமார்
- மேலாளராக ராஜீவ்
- கயல்விழியாக கோவை சரளா
- சண்டையிடுபவராக பொன்னம்பலம்
- மானேஜரின் மனைவியாக சபிதா ஆனந்த்
- சர்தார்ஜி யோகராஜ் சிங்
- சிறப்புத் தொற்றத்தில் ராம்ஜி
# கனவே கலையாதே

## தயாரிப்பு

இத்திரைப்படமானது அமிர்தசரசில் உள்ள பொற்கோயில், ஜாலியன்வாலா பாக், சண்டிகரில் பாறைப் பூங்கா, வாகா எல்லை, அனந்தபூர் சாஹிப். கல்சா பந்த் நிறுவப்பட்ட 300 வது ஆண்டு விழா கொண்டாட்டங்கள் போன்ற பகுதிகளில் படப்பிடிப்பு நடந்தது.
# கனவே கலையாதே

## இசை

*கனவே கலயாதே* படத்தில் இடம்பெற்ற ஆறு பாடல்களுக்கும் தேவா இசையமைத்தார். படல்களை வாலி, வைரமுத்து, பொன்னியின் செல்வன் ஆகியோர் எழுதினர்.
| 1 | "கண்ணில் உன்னே" | சித்ரா | வாலி | 05:58 |
| --- | --- | --- | --- | --- |
| 2 | "டில்லி தாண்டி" | மனோ | வைரமுத்து | 05:17 |
| 3 | "கண்ணோடு கண்ணோடு" | பி. உன்னிகிருஷ்ணன், மகாநதி ஷோபனா | 05:28 |  |
| 4 | "பூசு மஞ்சள்" | ஹரிஹரன் | 05:38 |  |
| 5 | "பூசு மஞ்சள்" | அனுராதா பாட்வால் | 05:41 |  |
| 6 | "வாங்குடா 420 பீடா" | சபேஷ், தேவா | பொன்னியின் செல்வன் | 05:27 |
# கனவே கலையாதே

## வரவேற்பு

*இந்து* எழுதிய விமர்சனத்தில் "சிவசக்தி மூவி மேக்கர்ஸ்"சின், "கனவே கலையாதே" படத்தை அதன் அறிமுக இயக்குநர் வி. கௌதமனால் சுவையாகவும், உணர்ச்சி நிறைந்த திருப்பங்கள் கொண்டதாகவும் எடுக்கபட்டுள்ளது. முன்னணி ஜோடிகளான, முரளியும், சிம்ரனும் தங்கள் பாத்திரங்களை ஆழமாக வெளிப்படுத்தியுள்ளனர். இயக்குநர் தனது திரைக்கதை மூலம் முதல் பாதியை நல்ல வேகத்தில் கொண்டு செல்கிறார் ".
# இரத்னா (திரைப்படம்)

**ரத்னா** (*Rathna*) என்பது 1998 ஆண்டைய தமிழ் திரைப்படம் ஆகும். படத்தை இளஞ்செழியன் இயக்க முரளி இரட்டை வேடத்தில் நடிக்க, உடன் சங்கீதா, ரேவதி, மகேஷ்வரி ஆகியோர் நடித்துள்ளனர். ஜெயசூர்யா இசையமைத்த இப்படம் 1998 மே மாதத்தில் வெளியிடப்பட்டது.
# இரத்னா (திரைப்படம்)

## நடிகர்கள்

- முத்துவேலு மற்றும் ரத்தினாவாக முரளி
- சிந்தாமணியாக சங்கீதா
- ரேவதி
- மாலாவாக மகேஷ்வரி
- "கதை" கந்தசாமியாக வடிவேலு
- கசான் கான்
- வினு சக்ரவர்த்தி
- ராஜீவ்
- அல்போன்சா
- வெண்ணிற ஆடை மூர்த்தி
- மதன் பாப்
- மயில்சாமி
- குமரிமுத்து
- இடிச்சப்புளி செல்வராசு
- ஓமக்குச்சி நரசிம்மன்
- தேனி குஞ்சரம்மாள்
- கரிகாலன்
- சூப்பர்குட் கண்ணன்
- ஜீவா
- இந்து
- பயில்வான் ரங்கநாதன்
- ஏ. கே. வீராசாமி
- கே. கே. சௌந்தர்
- பசி நாராயணன்
# இரத்னா (திரைப்படம்)

## இசை

இப்படத்திற்கு அறிமுக இசையமைப்பாளர் ஜெயசூரியா இசையமைத்தார்.
# இரத்னா (திரைப்படம்)

## வெளியீடு

இந்த படம் வெளியானதும் எதிர்மறையான விமர்சனங்களைப் பெற்றது, இந்தோலிங்க்.காமின் விமர்சகர் இது "தவிர்த்திருக்க வேண்டிய படம்" என்றும் "முரளி பாத்திரங்களை மேலும் சிறப்பாக தேர்வு செய்ய வேண்டும்" என்றும் குறிப்பிட்டார். மற்றொரு விமர்சகர் எழுதும்போது "இதுபோன்ற பலவீனமான திரைப்படத்தை எடுத்துச் செல்ல மிகவும் வலுவான உச்ச காட்சிகளைக் கொண்டிருக்கவேண்டும். ஆனால் இப்படத்தின் அபத்தமான உச்சக் காட்சிகள் திரைப்படத்தின் மற்ற பகுதிகளைவிட மோசமாக உள்ளது. "
# சிறுநீர்க்குழல் உள்நோக்கல்

**சிறுநீர்க்குழல் உள்நோக்கல்** *(Ureteroscopy)* என்பது சிறுநீர்க்குழலின் மேல் பகுதியைப் பற்றிய ஒரு பரிசோதனையாகும். சிறுநீர்க்குழல் உள்நோக்கி கருவியைக் கொண்டு இப்பரிசோதனை செய்யப்படுகிறது. சிறுநீர் வடிகுழாய் அல்லது சிறுநீர்ப் புறவழி மற்றும் சிறுநீர்ப்பை வழியாக நேரடியாக சிறுநீர்க்குழலுக்குள் இக்கருவி செலுத்தப்பட்டு பரிசோதனை மேற்கொள்ளப்படுகிறது. சிறுநீரக கற்கள் மற்றும் மேல் சிறுநீர் பாதையில் சிறுநீரகப் புற்றுநோய் போன்ற கோளாறுகளை கண்டறிந்து சிகிச்சையளிக்க இந்த செயல்முறை பயனுள்ளதாக இருக்கும்.  
சிறுநீரகக்குழி உள்நோக்கலுக்கான சிறுநீர்க்குழல் உள்நோக்கி சிறுநீரக இடுப்புக்குழியின் அனைத்து வழிகளையும் நோக்கும் வசதியுடன் வடிவமைக்கப்பட்டுள்ளது. எனவே இதன் மூலம் சிறுநீரகத்தின் முழு வடிகால் அமைப்பையும் காட்சிப்படுத்தவும் முடியும். சிறுநீர்க்குழல் உள்நோக்கி கருவியில் சிறப்பு வடிவமைப்பாக அமைக்கப்பட்டுள்ள குமிழ்வழியில் லேசர் இழைகளைச் செலுத்தி சிறுநீரகக் கற்களை துண்டுகளாக உடைக்க முடியும். உடைக்கப்பட்ட கற்கள் பின்னர் மைக்ரோ அல்லது நுண்கூடைகள் மூலமாக நீக்கப்படுகின்றன. 2 செ.மீ அளவுள்ள சிறுநீரக கற்களை சிறுநீரகக்குழி உள்நோக்கல் மூலம் அகற்றி சிகிச்சையளிக்க முடியும்.
# கொண்டாட்டம்

**கொண்டாட்டம்** (*Kondattam*) என்பது 1998 ஆம் ஆண்டைய இந்திய தமிழ் குடும்ப நாடகத் திரைப்படம் ஆகும். இதை கே. எஸ். ரவிக்குமார் இயக்க, அர்ஜுன், சிம்ரன் ஆகியோர் முக்கிய வேடங்களில் நடித்துள்ளனர். இந்த படம் சராசரியான வெற்றியைப் பெற்றது. இப்படத்தை தெலுங்கில் *ராகுமாருடு* என்ற பெயரில் மொழிமாற்றம் செய்யப்பட்டது.
# கொண்டாட்டம்

## கதை

ராஜா ( அர்ஜுன் ) ஒரு பணக்கார, குறும்புக்கார, அன்பான இளைஞன். அவனது நண்பர்கள் ( ஆனந்த் பாபு, சின்னி ஜெயந்த், ஆனந்த் ) ஆகியோர் படகு சவாரி சென்றபோது விபத்தில் இறந்ததால் துக்கம் அடைகிறான். இவனது காதலியான லலிதா ( சிம்ரன் ) அவனது நண்பர்களின் மரணத்திற்கு இவனே பொறுப்பு என்று குற்றம் சாட்டுகிறாள். இதனால் ராஜா மனம் உடைந்து போகிறான். தனது செயலுக்கு வருத்தம் தெரிவித்த ராஜா, இறந்த தனது நண்பர்களின் குடும்பங்களுக்கு தனது சொத்துக்களை எழுதுகிறான். ஆனந்தின் மனைவி ( சாரதா பிரீதா ) ஒரு ஆண் குழந்தையைப் பெற்றெடுத்து இறந்துவிட்டார் என்று இவனுக்கு தகவல் வருகிறது.  
ராஜா ஆனந்தின் குடும்பத்தினருடனும், குழந்தையையுடனும் கொஞ்ச காலம் தங்க வேண்டும் என்று விரும்புகிறான். வீட்டில் உள்ள வயதான தம்பதியரைத் தவிர ( ஜெமினி கணேசன், சௌகார் ஜானகி ), மற்ற உறுப்பினர்கள் ஆரம்பத்தில் இவன் தங்கி இருப்பதை விரும்பவில்லை. ஆனால் நாளடைவில் அவர்களின் அன்பையும் பாசத்தையும் வெல்கிறான். இதற்கிடையில் குழந்தையைக் கொல்ல யாரோ முயற்சிக்கிறார்கள் என்பதை ராஜா கண்டுபிடிக்கிறான். பின்னர் இவன் வீட்டிலேயே தொடர்ந்து தங்கியிருந்து மர்மத்தைக் கண்டறியும் பணியில் ஈடுபடுகிறான்.  
திருமண நிச்சயதார்த்தம் ஆன லலிதா அதே வீட்டில் தங்க வந்து ராஜாவை இன்னும் வெறுத்தபடியே இருக்கிறாள். குழந்தையின் பெயர்சூட்டும் விழாவின் போது, ராஜாதான் ஆனந்தின் மரணத்துக்குக் காரணம் என்று குடும்பத்தினருக்குத் தெரியவருகிறது. ஆனந்தின் சொத்துக்கு குழந்தையே வாரிசாக இருக்கும் என்பதை அர்ஜுனின் வேலைக்காரன் ( டெல்லி கணேஷ் ) வெளிப்படுத்துகிறார். அவர்களது மகிழுந்து ஓட்டுநர் பழனியால் ( ரமேஷ் கண்ணா ) ராஜா தாக்கப்பட்டபோது, தற்செயலாக பழனியின் மோதிரத்தைப் பார்த்த ராஜா, குழந்தையை கொல்ல முயன்றவர் அவர்தான் என்பதை உணர்கிறான்.  
பழனி புருஷோத்தமனின் மகளை (லாவண்யா) காதலித்து, அந்த சொத்தின் மீது ஒரு கண் வைத்திருந்தார். அவர்தான் சொத்தின் வாரிசான குழந்தையைக் கொல்ல முயன்றவர் என்பதை அறிந்த பிறகு. இறுதியில், ராஜா லலிதாவை மணந்து பெரிய குடும்பத்தின் ஒரு நபராக மாறுகிறார்.
# கொண்டாட்டம்

## நடிகர்கள்

- ராஜா அல்லது ராமுவாக அர்ஜுன்
- லலிதாவாக சிம்ரன்
- வித்யாவாக மந்தரா
- ஆனந்தின் தாத்தாவாகஜெமினி கணேசன்
- புருசோத்தமனாக விஜயகுமார்
- ராஜரத்தினமாக ஜெய்கணேஷ்
- பழனியாக ரமேஷ் கண்ணா
- பாஸ்கரனாக ஆர். சுந்தர்ராஜன்
- ஆனந்தின் மாமாவாக ராஜீவ்
- ஜானகியாக சௌகார் ஜானகி
- கோபால கிருஷ்ணனாக ராஜா
- வித்யாவின் தாயாக சத்தியப்பிரியா
- பாஸ்கரனின் மனைவியாக கே. ஆர். வத்சலா
- பாபுவாக ஆனந்த் பாபு
- ஆனந்தாக ஆனந்த்
- சிவாவாக சின்னி ஜெயந்த்
- ராஜாவின் வேலையாளாக டெல்லி கணேஷ்
- சாரதாவாக சாரதா பிரீதா
- அஞ்சலியாக சீலா
- ஆனந்தின் அத்தையாக சுபாசினி
- புருசோத்தமனின் மகளாக இலாவண்யா
- காவல்காரனாக இடிச்சப்புளி செல்வராசு
- மகாந்திரனாக மகேந்திரன்
- சிறப்புத் தோற்றத்தில் கே. எஸ். ரவிக்குமார்
# கொண்டாட்டம்

## தயாரிப்பு

இப்படத்துக்கு முதலில் *உத்தமப் புத்திரன்* என்று பெயரிடப்பட்டிருந்தது. பின்னர் பெயர் மாற்றப்பட்டது. படத்தில் குடும்பத் தலைவராக சிவாஜி கணேசன் நடிப்பார் என்று கருதப்பட்டது. ஆனால் அவரது தேதி கிடைக்காததால் அப்பாத்திரத்துக்கு ஜெமினி கணேசன் தேர்ந்தெடுக்கப்பட்டார்.
# கொண்டாட்டம்

## இசை

படத்திற்கான இசையை மரகதமணி மேற்கொண்டார். படத்தில் இடம்பெற்ற ஆறு பாடல்களுக்கும் காளிதாசன் வரிகளை எழுதினார்.
| 1 | இனி சுதந்திர தினமே | எஸ். பி. பாலசுப்பிரமணியம், மரகதமணி, மின்மினி | காளிதாசன் | 02:40 |
| --- | --- | --- | --- | --- |
| 2 | மை விழி உன் இமைகளில் | எஸ். பி. பாலசுப்பிரமண்யம், சுஜாதா | 04:08 |  |
| 3 | மிட்டலடிக்கும் வெண்மை | எஸ் .பி. பாலசுப்பிரமண்யம், சுஜாதா | 05:07 |  |
| 4 | பேரு நல்ல பேரு | டி. எஸ். ராகவேந்திரா, மரகதமணி, சுவர்ணலதா, சுஜாதா, சங்கீதா, ஹரிஷ் ராகவேந்திரா | 05:01 |  |
| 5 | உன்னோடுதான் கனாவில் (மகிழ்ச்சி) | மனோ, கே.எஸ் சித்ரா | 04:24 |  |
| 6 | உன்னோடுதான் கனாவில் (சோகம்) | மரகதமணி, கே.எஸ் சித்ரா | 04:52 |  |
# கொண்டாட்டம்

## வரவேற்பு

*இந்தோலிங்க்* "குடும்பத்தோடு பார்ப்பவர்களுக்கு படம் பிடித்துள்ளது" என்று எழுதியது.
# விவசாயி மகன்

**விவசாயி மகன்** (*Vivasaayi Magan*) என்பது 1997 ஆம் ஆண்டய இந்திய தமிழ் திரைப்படம் ஆகும். இப்படத்தை ராமராஜன் இயக்க, ராணி அழகப்பன் தயாரித்துள்ளார். இப்படத்தில் ராமராஜன், தேவயானி, கே. ஆர். விஜயா, வடிவேலு ஆகியோர் முக்கிய வேடங்களில் நடித்துள்ளனர். இந்த படத்திற்கு சிற்பி இசை அமைத்துள்ளார்.
# விவசாயி மகன்

## நடிகர்கள்

- ராமராஜன்
- தேவயானி
- கே. ஆர். விஜயா
- ராஜீவ்
- வீரா
- வடிவேலு (நடிகர்)
- ஜெயசிறீ
- ஜூனியர் பாலையா
- சந்தான பாரதி
- காந்திமதி (நடிகை)
- அனுஜா
- எஸ். என். பார்வதி
- தாரினி
- மகிமா
- வாசுகி
- ஒரு விரல் கிருஷ்ணா ராவ்
- வாசு (நகைச்சுவை நடிகர்)
- மதன் பாப்
# விவசாயி மகன்

## இசை

படத்திற்கு சிற்பி இசையமைத்துள்ளார்.
| 1 | காற்றடிக்கும் நேரம் | மனோ, சித்ரா | பழனி பாரதி |
| --- | --- | --- | --- |
| 2 | ஓரு மைனா மைனா | மனோ, சித்ரா |  |
| 3 | சத்தியா தாயின் | சிற்பி, சித்ரா | கங்கை அமரன் |
| 4 | வானத்திலே சந்திரனா (பெண்) | சித்ரா | பழனி பாரதி |
| 5 | வானத்திலே சந்திரனா (ஆண்) | எஸ். பி. பாலசுப்பிரமணியம் |  |
| 6 | வெட்டவெளி பொட்டலிலே | சித்ரா, மனோ | } |
# விவசாயி மகன்

## வரவேற்பு

*ஜியோசிட்டீஸ்* எழுதியது "விவசாயி மகனின் அறுவடை இன்னும் சிறப்பாக இருந்திருக்கலாம்".
# இ. வி. கணேஷ் பாபு

**இ. வி. கணேஷ் பாபு** (*E. V. Ganesh Babu*) என்பவர் ஒரு இந்திய திரைப்பட நடிகர், கவிஞர், இயக்குநர் ஆவார். இவர் முதன்மையாக தமிழ் படங்களில் கவனம் செலுத்துகிறார்.
# இ. வி. கணேஷ் பாபு

## வாழ்க்கை

கணேஷ் பாபு தமிழ்நாட்டின், தஞ்சாவூர் மாவட்டம் வரகூர் என்ற சிற்றூரில் விவசாய குடும்பத்தில் பிறந்தவர். தமிழில் இளங்கலை பட்டம் பெற்றவர். இளம் வயதில் நாடகங்களில் ஆர்வம் கொண்டவராக இருந்தார். திரைப்படத் துறைக்கு வரும் முன்பு பல நாடங்களை எழுதி, இயக்கி, நடித்துள்ளார். 1996 இல் மு. கருணாநிதியின் எழுத்தில், கவிஞர் இளையபாரதியின் இயக்கத்தில் எடுக்கபட்டு தூர்தர்சனில் ஒளிபரப்பபட்ட *தென்பாண்டி சிங்கம்* தொலைக்காட்சித் தொடரில் உதவி இயக்குநராக பணிபுரிந்தார். 2000 ஆம் ஆண்டு வெளியான *பாரதி* படத்தின் பாரதியின் மருமகனாக நடித்து திரைப்பட நடிகராக அறிமுகமானார். பின்னர் ஒருத்தி, பிரண்ட்ஸ், புதிய கீதை, பகவதி. சிவகாசி போன்ற திரைப்படங்களில் இவர் நடித்துள்ளார்.
# இ. வி. கணேஷ் பாபு

## நடிகராக

- பாரதி (2000) பாரதியின் மருமகனாக
- ஊருக்கு நூறு பேர் (2001)
- ஒருத்தி (2003) கதாநாயகனாக
- பிரண்ட்ஸ் (2001)
- பகவதி (2002)
- புதிய கீதை (2003)
- ஆட்டோகிராப் (2004)
- சிவகாசி (2005)
- மொழி (2007)
- கற்றது தமிழ் (2007)
- ஆனந்தபுரத்து வீடு (2010)
- கட்டில்
# இ. வி. கணேஷ் பாபு

## இயக்குநராக

- யமுனா 2013
- கட்டில்
# கசுபெகி

**கசுபெகி** (Kazbegi) என முன்னர் அழைக்கப்பட்ட "இசுடெபண்ட்சுமிண்டா" (Stepantsminda) என்பது வடகிழக்கு சியார்சியாவின்] மிசுகேத்தா மிட்டாநெட்டி பகுதியில் உள்ள ஒரு நகரமாகும். வரலாற்று ரீதியாகவும், இனரீதியாகவும் இந்த நகரம் கெவி மாகாணத்தின் ஒரு பகுதியாகும். இது காசுபெகி நகராட்சியின் மையமாகும்.
# கசுபெகி

## பெயர் காரணம்

சியார்சிய பழமைவாதித் துறவியான இசுட்டீவன் என்பவரின் பெயரால் இதற்கு "இசுடெபண்ட்சுமிண்டா" என பெயரிடப்பட்டது. அவர் இந்த இடத்தில் ஒரு ஆலயத்தைக் கட்டினார். பின்னர் இது சியார்சிய இராணுவ சாலையாக மாறியது.
# கசுபெகி

## புவியியலும், காலநிலையும்

இந்த நகரம் தெரெக் ஆற்றங்கரையில் 157 கிலோமீட்டர் (98 மைல்) நாட்டின் தலைநகரமான திபிலீசியின் வடக்கே கடல் மட்டத்திலிருந்து 1,740 மீட்டர் (5,710 அடி) உயரத்தில் அமைந்துள்ளது. ஒப்பீட்டளவில் வறண்ட, குளிர்ந்த குளிர்காலம் மற்றும் நீண்ட மற்றும் குளிர்ந்த கோடைகாலங்களில் இதன் காலநிலை மிதமான ஈரப்பதமாக இருக்கும். சராசரி ஆண்டு வெப்பநிலை 4.9 டிகிரி செல்சியசு என்ற அளவில் இருக்கும். சனவரியில் சராசரியாக -5.2 டிகிரி செல்சியசு வெப்பநிலையுடன் இருக்கும் குளிர் மாதமாகும். சூலையில் சராசரியாக 14.4 டிகிரி செல்சியசு வெப்பநிலையுடன் இருக்கும். பதிவுசெய்யப்பட்ட குறைந்தபட்ச குறைந்தபட்ச வெப்பநிலை -34 டிகிரி செல்சியசு. மேலும், முழுமையான அதிகபட்ச வெப்பநிலை 32 டிகிரி செல்சியஸ் ஆகும். நகரின் சராசரி ஆண்டு மழை 790 &nbsp;மிமீ. (31.1&nbsp;அங்குலங்கள்) என்ற அளவில் இருக்கிறது.  
இந்த நகரத்தின் எல்லா பக்கங்களிலும் பெரிய மலைகள் ஆதிக்கம் செலுத்துகிறது. இப்பகுதியின் மிகவும் குறிப்பிடத்தக்க மலையான கசுபெகி மலை நகரின் மேற்கே அமைந்துள்ளது. இரண்டாவது மிக முக்கியமான சனி சிகரம், நகரின் கிழக்கே 9 கிலோமீட்டர் தொலைவில், கடல் மட்டத்திலிருந்து 4,451 மீட்டர் (14,600 அடி) உயரத்தில் அமைந்துள்ளது. இந்த நகரம் புகழ்பெற்ற தெரியல் சியார்சு நதிப் பள்ளத்திற்கு தெற்கே 10 கிலோமீட்டர் தொலைவில் அமைந்துள்ளது.
# கசுபெகி

## அடையாளங்கள்

காக்கேசியா மலைகளில் உள்ள அழகிய இருப்பிடத்திற்காக இந்த நகரம் அறியப்படுகிறது. மேலும் இது நடைப் பிரயாணம் செய்வபர்களுக்கும், மலையேற்றம் செய்பவர்களுக்கும் ஏற்ற ஒரு மையமாகும். உள்ளூர் ஈர்ப்புகளில் நகரத்தில் உள்ள கசுபெகி அருங்காட்சியகம், மானுடவியல் அருங்காட்சியகம், நகரத்திற்கு வெளியே அமைந்துள்ள கெர்கெட்டி டிரினிட்டி தேவாலயம், அத்துடன் காசுபெகி மலை, சுற்றியுள்ள காசுபெகி இயற்கை வன அல்பைன் தூந்திரம் மற்றும் காடுகள் ஆகியவை அடங்கும்.
# கசுபெகி

## உருசியாவிற்கு எல்லை கடக்கும் இடம்

உருசிய கூட்டமைப்பிற்கு வடக்கே சுமார் 12 கிலோமீட்டர் தொலைவில் சியார்சிய எல்லையைக் கடக்கும் இடமாக "லார்சி" உள்ளது. இது,2010 மார்ச் 1 அன்று திறக்கப்பட்டது. இது சுங்கங்கள், உலகின் அனைத்து பலதரப்பு குடிமக்களுக்கும் 24 மணிநேரமும் திறந்திருக்கும். எல்லை தாண்டிய சாலை ஒரு மலை சுரங்கத்தில் உள்ளது. நடந்து சென்று இதனை கடக்க முடியாது.
# கசுபெகி

## உள்கட்டமைப்பு

நகரத்தில் சர்வதேச விமான நிலையத்தை உருவாக்க *ஏஜிஹெச் ஹோல்டிங்* என்ற நிறுவனம் திட்டமிட்டுள்ளதாக 2016 திசம்பரில் அறிவிக்கப்பட்டது. ஏஜிஹெச் நிறுவனத்தால் நிறுவப்பட்ட "ஏவியேட்டர்" நிறுவனம் வாடகை விமான சேவையை வழங்கும். இது சியார்சியாவிலுள்ள எந்த விமான நிலையங்களுக்கும் அண்டை நாடுகளுக்கும் செல்லும் தனிப்பட்ட குறிப்பிட்ட தூர விமானங்களையும் உள்ளடக்கும்.
# தெரியல் சியார்சு

வில் உருசிய சோதனைச் சாவடிக்கு 8 கி.மீ தெற்கே)]]
**தெரியல் சியார்சு** (Darial Gorge) என்பது உருசியாவிற்கும் சியார்சியாவிற்கும் இடையிலான எல்லையில் உள்ள ஒரு நதி பள்ளத்தாக்காகும். இது இன்றைய விளாடிகாவ்காசின் தெற்கே கசுபெக் மலையின் கிழக்கு அடிவாரத்தில் உள்ளது. இந்த பள்ளத்தாக்கு தெரெக் நதியால் சூழப்பட்டுள்ளது. இது சுமார் சுமார் 13 கிலோமீட்டர் (8.1 மைல்) நீளம் கொண்டது. பள்ளத்தாக்கின் செங்குத்தான கருங்கல் பாறைச் சுவர்கள் சில இடங்களில் 1,800 மீட்டர் (5,900 அடி) உயரம் வரை நீண்டிருக்கும்.
# தெரியல் சியார்சு

## வரலாறு

பாரசீக மொழியில் "ஆலன்சின் வாயில்" என்று பொருள்படும் "தார்-இ ஆலா" என்பதிலிருந்து தெரியல் என்ற சொல் உருவானது. கி.பி முதல் நூற்றாண்டுகளில் ஈரானிய நாடோடி ஆயர் பழங்கால மக்களான ஆலன்கள் கணவாயின் வடக்கே நிலங்களை வைத்திருந்தனர். இது பண்டைய காலங்களில் உரோமானி, சாசானிய ஆட்சியாளர்களால் பலப்படுத்தப்பட்டுள்ளது. இங்கு அமைந்துள்ள கோட்டை ஐபீரிய வாயில்கள் அல்லது **காக்கேசிய நுழைவாயில்** என்று அழைக்கப்படுகிறது. கணவாய் சியார்சிய ஆண்டுகளில் தெரியலானி பெயர்களில் குறிப்பிடப்பட்டுள்ளது. கிரேக்க புவியியலாளர், இசுட்ராபோ இதை "காக்கேசிகா கோட்டை" என்றும் "குமானா கோட்டை" என்று குறிப்பிட்டார். தொலெமி, "சர்மாட்டிகா கோட்டை" எனக் குறிப்பிட்டுள்ளார். இது சில நேரங்களில் காக்கேசிகா கோட்டை "காசுபியா கோட்டை" என்றும் அழைக்கப்பட்டது (இதே போன்ற "வாயில்" எனப் பொருள்படும் பெயர் தெர்பெந்த்திலுள்ள காசுப்பியன் கடல் அருகில் உள்ளது). மேலும், பிந்தைய சோவியத் நாடுகளிலுள்ள துருக்கி மொழி பேசும் தாதர்கள் இதை தெரியோலி என்று அழைக்கிறார்கள். சில இலத்தீன் மற்றும் கிரேக்க ஆசிரியர்கள் தெரியலுடன் அடையாளம் காணப்பட்டனர்.  
252-253 ஆம் ஆண்டில், சாசானியப் பேரரசு ஐபீரியாவைக் கைப்பற்றி இணைத்தபோது, தெரியல் கணவாய் சாசனியர்களின் கைகளில் விழுந்தது. தெரியல் கணவாயின் கட்டுப்பாடு 628 ஆம் ஆண்டில் மேற்கு துருக்கிய அரசாக மாறியது. தோங் யாபு ககான் ஐபீரியாவுடன் ஒரு ஒப்பந்தத்தில் கையெழுத்திட்டார். அதன் அனைத்து நகரங்கள் மற்றும் கோட்டைகளின் கட்டுப்பாட்டை தனக்குக் கீழ் கொண்டுவந்து, ஒரு சுதந்திர வர்த்தகத்தையும் நிறுவினார். கணவாயின் கட்டுப்பாடு 644 இல் அரபு ராசிதீன் கலீபாக்களிடம் மாறியது. பின்னர், இது சார்சியா இராச்சியத்தால் கட்டுப்படுத்தப்பட்டது. ஈல்கானரசுக்கும், தங்க நாடோடிக் கூட்டத்திற்குமிடையே ஒரு போர் நடைபெற்றது. பின்னர் 1801-1830 இல் சார்சியா இராச்சியம் இணைக்கப்பட்ட பின்னர் உருசியப் பேரரசால் கைப்பற்றப்படும் வரை மறைமுகமாக சபாவித்துகளாளும், குவாஜர்களாலும் கட்டுப்படுத்தப்பட்டது.சோவியத் ஒன்றியம் சிதையும் வரை இது உருசிய கட்டுப்பாட்டின் கீழ் ஒரு முக்கிய உருசிய பாதுகாப்பு அரணாக இருந்தது.
# தெரியல் சியார்சு

## முக்கியத்துவம்

காக்கேசிய மலைத்தொடரைக் கடக்கும் இரண்டு பகுதிகளில் ஒன்றான தெரியல் கணவாய் வரலாற்று முக்கியத்துவம் வாய்ந்தது. மற்றொன்று அலெக்சாந்தரின் வாயில்கள் ஆகும். இதன் விளைவாக, குறைந்தது 150 கி.மு. முதல் தெரியல் சியார்சு பாதுகாப்பாக இருந்துள்ளது. ஒரு பழங்கால கோட்டையின் இடிபாடுகள் இன்னும் காணப்படுகின்றன. இந்த கணவாய் வடக்கு மற்றும் தெற்கு காக்கேசியத்தை இணைக்கும் பல சாலைகளுக்கு ஒரு மைய புள்ளியாக செயல்பட்டது. மேலும் அதன் இருப்புக்கும் போக்குவரத்துக்கு திறந்திருந்தது.  
சியார்சிய இராணுவச் சாலையின் இந்த பகுதியைக் காக்கும் உருசியக் கோட்டை ஒன்று பள்ளத்தாக்கின் வடக்கு முனையில் 1,447 மீட்டர் (4,747 அடி) உயரத்தில் கட்டப்பட்டது .  
உருசிய கவிதைகளில் பள்ளத்தாக்கு அழியாமல் இருக்கிறது. குறிப்பாக *தி டெமான்* என்ற கவிதையில் *இலெர்மொண்டோவ்* இதைப் பற்றி குறிப்பிடுகிறார். இது காக்கசசில் காதலுக்கான முக்கிய இடங்களில் ஒன்றாக அறியப்பட்டுள்ளது.
# சின்னமுத்து (திரைப்படம்)

***சின்ன முத்து*** (*Chinna Muthu*) என்பது 1994 ஆம் ஆண்டய இந்தியத் தமிழ் அதிரடி நாடகத் திரைப்படம் ஆகும். சண்முக சுந்தரம் இயக்கிய. இப்படத்தில் ராதாரவி முக்கிய வேடத்தில் நடிக்க, ராஜீவ், ஒய். ஜி. மகேந்திரன், வைஷ்ணவி, சந்திரசேகர் ஆகியோர் துணை வேடங்களில் நடித்துள்ளனர்.
# சின்னமுத்து (திரைப்படம்)

## நடிகர்கள்

- சின்னா முத்துவாக ராதாரவி
- முக்கையனாக ராஜீவ்
- பத்மசிறீ
- இரவிகாந்த்
- ஒய். ஜி. மகேந்திரன்
- சந்திரசேகர்
- தங்கரசுவாக ரூபேஷ் ராஜ்
- சென்பகமாக ஆசா
# சின்னமுத்து (திரைப்படம்)

## தயாரிப்பு

முன்னதாக *அண்ணாமலை* (1992) படத்திற்கான உரையாடல் எழுத்தாளராக பணியாற்றிய சண்முக சுந்தரம் இப்படத்த்தை இயக்கியுள்ளார். ராதாரவி முதன்மை வேடத்தில் நடித்தார், இது அவரின் தயாரிப்பு நிறுவனத்தில் தயாரித்த மூன்றாவது படம் ஆகும்.
| 1 | சின்ன முத்து (பெண்) | ஜிக்கி | வைரமுத்து | 02:26 |
| --- | --- | --- | --- | --- |
| 2 | சின்ன முத்து (ஆண்) | எஸ். பி. பாலசுப்பிரமணியம் | 02:25 |  |
| 3 | சின்ன முத்து (இரக்கம்) | எஸ்.பி.பாலசுப்ரமண்யம் | 01:14 |  |
| 4 | இதழ் ஓரம் | சித்ரா, எஸ். பி. பாலசுப்பிரமண்யம் | 03:26 |  |
| 5 | பறந்தாடி | எஸ். பி. பாலசுப்ரமண்யம் | 05:00 |  |
| 6 | சூதான மனசு | சித்ரா, எஸ். பி. பாலசுப்பிரமண்யம் | 04:43 |  |
| 7 | வடுகப்பட்டிகு வலதுபக்கம் | கே.எஸ் சித்ரா, கங்கை அமரன் | 05:02 |  |
| 8 | வலது கலை | சுவர்ணலதா, மலேசியா வாசுதேவன் | 04:16 |  |
# சின்னமுத்து (திரைப்படம்)

## வெளியீடும், வரவேற்பும்

*சின்ன முத்து* 19 பிப்ரவரி 1994 இல் வெளியிடப்பட்டது. ராதா ரவியின் நடிப்பை "அவரின் நடிப்பு மிகை நடிப்பாக இருந்தது" என்றும், அவரது "முந்தைய தயாரிப்புகள் மிகச் சிறந்த முயற்சிகள்" என்றும் *இந்தியன் எக்ஸ்பிரஸ்* எதிர்மறையான விமர்சனத்தை அளித்தது.
# இலியோ கார்பெட்

**இலியோ பிராங் கார்பெட்** *(Leo Frank Corbet)* என்பவர் ஓர் அமெரிக்க வழங்கறிஞரும் அரசியல்வாதியுமாவார். 1936 ஆம் ஆண்டு நவம்பர் மாதம் 16 அன்று நியூமெக்சிகோவின் இலார்ட்சுபர்க்கு நகரில் இலியோ பிறந்தார். அரிசோனா மாநிலத்திலுள்ள யூமா மாகாணத்தின் யூமா உயர்நிலைப் பள்ளியில் படித்தார். அரிசோனா பல்கலைக்கழகத்தில் இளநிலைப் பட்டமும் சட்டம் படித்து சட்டத்தில் இளநிலைப் பட்டமும் பெற்றார்.  
அரிசோனா மாநிலத்தின் தலைநகரமான பீனிக்சில் வழக்கறிஞராகப் பயிற்சி பெற்றார். குடியரசுக் கட்சிக்காரரான கார்பெட் 1971 ஆம் ஆண்டு முதல் 1983 ஆம் ஆண்டு வரையிலும் பின்னர் 1989 ஆம் ஆண்டு முதல் 1991 ஆம் ஆண்டு வரையிலும் அமெரிக்க செனட்டு எனப்படும் ஆட்சிக்குழுவில் பணியாற்றினார். 2001 ஆம் ஆண்டு இதய மாற்று அறுவைச் சிகிச்சையை கார்பெட் பெற்றுக்கொண்டார். இதன் பின்னர் கிட்டத்தட்ட இருபது ஆண்டுகள் வாழ்ந்த இவர் 2019 ஆம் ஆண்டு அரிசோனாவின் பீனிக்சு நகரில் டிசம்பர் மாதம் 22 அன்று இறந்தார்.